Oyarzun

Oyarzun (Oiartzun en basco y oficialmente, Oyarzun en castellano) ye un municipio d'a comunidat autonoma d'o País Basco en a comarca de Donostialdea.

A suya población ye de 9.806 habitants (2007) en una superficie de 59,71 km², con una densidat de población de 164,23 hab/km².

 Barrios 
A localidat de Oiartzun ye dividida en ueito barrios: Altzibar, Arragua, Ergoien, Elizalde (nuclio d'a localidat y on se troba a ilesia, d'astí lo suyo nombre Eliz: "Iglesia" + Alde, "Lato" u "Zona"  = Elizalde, "lato u zona d'a ilesia"), Gurutze, Iturriotz, Karrika y Ugaldetxo.

 Toponimia 
Se crei que o nombre d'Oyarzun vien d'o nombre dOiasso, antiga ciudat d'epoca romana que yera en l'actual Irún y que tamién amaneix como Oiasona, Oeaso u Oiarso en as fuents. Encara que o nuclio urbán d'Oiasso yera fuera d'o termin municipal actual d'Oyarzun, si que i heba minas romanas en a zona de Peñas de Aya y la val d'Oyarzun formaba parte de l'aria d'influencia d'ixa ciudat.

Dimpués este nombre evolucionó en o periodo medieval pa ser conoixiu como Oiarso; dimpués lo escribioron Oyarçun, Oyarzun, Oyarzcun, etc. en castellano y en romance navarro. Esta evolución debió estar por lo pareixiu con a palabra basca Oihartzun que significa eco (etimolochía popular).

 Cheografía 
A localidat d'Oyarzun se troba situada a 84 metros d'altaria sobre lo livel d'a mar, a una distancia de 12 km d'a ciudat de Sant Sabastián, a capital d'as suyas comarca y provincia.

 Demografía 

 Personalidaz naixidas d'Oyarzun 
 Sebastian Mendiburu (1708-1782), escritor en idioma basco.
 Manuel Lekuona (1894-1987), escritor en idioma basco, mosén y historiador.
 Enrique Abril (1908–1976): pelotari.
 Jon Oñatibia (1911-1979), escritor en idioma basco, musico y politico, nombrau fillo predilecto d'a villa.
 Pedro Berrondo (1919-2002), escritor en idioma basco y mosén. Traductor d'a obra Don Quixot d'a Mancha a lo basco.
 Juan Maria Lekuona (1927-2005), escritor en idioma basco y mosén.
 José Manuel Azkue (1927–2008): organista.
 Julen Lekuona (1938-2003), miembro d'o grupo musico-artistico-cultural Ez Dok Amairu y traductor.
 Santiago Aizarna (1928): escritor y periodista.
 Txomin Perurena (1943 - ), ex-ciclista profesional y comentarista esportivo.
 Xabier Lete (1944 - 2010), escritor, poeta, cantautor y ex-politico d'Euzko Alderdi Jeltzalea.
 Miguel Mari Lasa (1947 - ), ex-ciclista profesional.
 Hilario Arbelaitz (1952): cocinero. Rechenta o famoso Restaurant Zuberoa que se troba en Oiartzun.
 Pello Añorga (1956 - ), escritor en idioma basco.
 Rufi Etxeberria (1959), politico d'Herri Batasuna, Euskal Herritarrok y Batasuna.
 Josu García (1965): destacau musico y compositor, miembro de Martín & García y Tequila.
 Álvaro Aragón Ruano (1969): historiador.
 Iván Agirre (1975): nadador. Campión d'Espanya de braza.
 Unai Alba (1978): portero de fútbol.
 Gaizka Saizar (1980): futbolista.
 Jon Martin (1981), bertsolari y escritor en idioma basco.
 Iker Leonet (1983 - ), ciclista profesional.
 Alaia Martin (1987 - ), bertsolari.

Categoría:Localidaz de Guipuzcua